## **Zadatak 1: Analiza održivog transporta u odabranom evropskom gradu**

## **Cilj:**

Studenti će analizirati kako jedan odabrani evropski grad primenjuje principe održivog transporta u praksi.

## **Način izrade:**

Zadatak se radi u grupama do 3 studenta (može i samostalno). Sastavlja se prezentacija (Power point) koja se izlaže na časovima vežbi počev od 09.07.2025.

Naslovni slajd treba da sadrži:

* Naziv vežbe: *Analiza održivog transporta u [naziv grada]*
* Imena autora i datum prezentacije

Poslednji slajd treba da sadrži:

* Spisak korišćene literature

## **Preporučeni sadržaj:**

* Osnovne informacije o gradu (npr. lokacija, broj stanovnika, kratak opis saobraćajne situacije, zašto je grad interesantan za ovu analizu)
* Strategije i politike održivog transporta (da li grad ima definisanu strategiju, npr. plan mobilnosti, zeleni plan, podrška lokalne uprave i zakonodavni okvir itd)
* Javni prevoz (vrste prevoza - metro, tramvaj, autobus, frekvencija, integracija sa drugim oblicima prevoza, ekološke karakteristike)
* Aktivna mobilnost/nemotorizovani transport: biciklistički i pešački saobraćaj (Biciklistička infrastruktura, pešačke zone, programi iznajmljivanja bicikala i promocije fizički aktivnog načina kretanja itd)
* Ograničenja za motorni saobraćaj (ograničenja za automobile, npr. zabrana u centru, niske emisije, takse, parking politika, podsticaji za korišćenje alternativnih vidova prevoza)
* Multimodalnost i digitalizacija (Integrisani sistemi prevoza, npr. aplikacije za planiranje putovanja, korišćenje jedinstvenih karata i načina plaćanja itd)
* Primenjene mere i efekti (doprinos promenama u navikama korisnika, poboljšanje kvaliteta vazduha, smanjenje emisije CO₂, povećana bezbednost u saobraćaju
* Izazovi i ograničenja (Koji su eventualni problemi u sprovođenju održivih politika?
* Preporuke i prenosivost na lokalni kontekst (Šta bi se moglo primeniti u našem gradu ili državi? Koje lekcije izabrani grad nudi?)
* Zaključak (sumiranje najvažnijih nalaza, kritička analiza: Šta funkcioniše dobro? Šta bi moglo da se unapredi?)